Hafin er utankjörfundaratkvæðagreiðsla um sameiningu fyrir íbúa í sex sveitarfélögum á landinu. Úr því gætu mögulega komið þrjú ný sveitarfélög, tvö á Norðurlandi og eitt á Vesturlandi.
Á Norðurlandi er kosið um sameiningu Húnavatnshrepps og Blönduósbæjar og um sameiningu Sveitarfélagsins Skagafjarðar og Akrahrepps. Á Vesturlandi er kosið um sameiningu, Eyja- og Miklaholtshrepps og Snæfellsbæjar. Kosningarnar verða 19. febrúar.
Utankjörfundaratkvæðagreiðsla hófst 25. desember. Þeir sem hafa kosningarétt í þessum kosningum og eiga þess ekki kost að mæta á kjörstað geta greitt atkvæði sitt hjá sýslumönnum um allt land og í sendiráðum fram að kjördegi.
Kosningarétt eiga allir íslenskir ríkisborgarar sem skráðir eru með lögheimili í viðkomandi sveitarfélagi þremur vikum fyrir kjördag. Ríkisborgarar annars staðar af Norðurlöndum eiga einnig kosningarétt hafi þeir átt lögheimili á Íslandi samfellt í þrjú ár fyrir kjördag. Ríkisborgarar annarra landa þurfa að hafa átt hér heimili í fimm ár til að geta kosið í sveitarstjórnarkosningum.
